Tlačová správa v Bratislave 12. marca 2019

*Ministerstvo zdravotníctva SR, pacientska aliancia NIE RAKOVINE a združenie onkologických pacientov Europacolon prvý raz v histórii spojili spoločné úsilie v podpore prevencie rakoviny hrubého čreva a konečníka.*

Národný skríningový program rakoviny hrubého čreva a konečníka: Nezahoďte svoj život a zostaňte zdraví!

Ministerstvo zdravotníctva SR, pacientska aliancia Nie rakovine a organizácia Europacolon Slovensko spúšťajú spoločnú podpornú informačnú kampaň k národnému skríningovému programu rakoviny hrubého čreva a konečníka Nezahoď svoj život - Urob si už dnes preventívny test.

Šálka kávy v hrubom čreve

Na spustení informačnej kampane na ministerstve zdravotníctva sa zúčastnili ministerka zdravotníctva SR Andrea Kalavská, štátny tajomník MZ SR Stanislav Špánik, gastroenterológovia Boris Pekárek z Národného onkologického ústavu v Bratislave a Rudolf Hrčka z Univerzitnej nemocnice Bratislava spolu s Janou Pifflovou Špankovou, Patrikom Hermanom a Bibianou Ondrejkovou, ktorí sú zakladateľmi pacientskej aliancie Nie rakovine. ***„Skríning pomáha včas odhaliť onkologické ochorenie, čo významne zvyšuje šance pacienta na úspešnú liečbu a následné uzdravenie. Preto by mali predovšetkým ľudia patriaci do rizikových skupín využiť možnosť absolvovať jednoduchý test, ktorý im môže zachrániť život,“***povedala **ministerka zdravotníctva Andrea Kalavská**.

Spolupráca odštartovala *„Šálkou kávy v makete hrubého čreva*“ v átriu ministerstva zdravotníctva. Kampaň sprevádza nová pieseň s videom „*Pri šálke kávy hovorme o zdraví“*. V klipe účinkujú aj vyliečení pacienti, ktorých zachránil práve preventívny test na okultné krvácanie do stolice, či primár gastroenterológie v NOÚ Boris Pekárek.

Informačnú kampaň podporí aj sprievodná edukačná interaktívna road šou s názvom Nezahoď si svoj život*.* V rámci nej MZ SR a pacientske organizácie spoločne od 15. marca do 11. mája 2019 pozývajú ľudí v deviatich mestách Slovenska na interaktívnu „*Šálku kávy v hrubom čreve,“* kde sa môžu dozvedieť, ako môžu zostať zdraví vďaka testu skrytého (okultného) krvácania do stolice. Počas šou sa bude distribuovať aj leták s informáciami o národnom skríningovom programe.

**Osvetová ČREVO TOUR Nezahoď svoj život**

**Zážitková road šou o prevencii: „Pri šálke kávy hovorme o zdraví“,**

**v obrovskom nafukovacom čreve**

15., 16. marec 2019    Košice - Galéria

22., 23. marec  2019 Prešov  - Shopping Mall EPERIA

29., 30. marec 2019    Poprad -  OC FORUM

5. - 6. apríl 20199     Žilina - MIRAGE SHOPPING CENTER

12. - 13. apr 2019     Trenčín - OC LAUGARICIO

18.  apríl 2019     Banská Bystrica – OC Európa

26., 27. apríl 2019     Nitra - OC Mlyny

3.- 4. máj 2019        Trnava - City ARÉNA

10.- 11. máj 2019 Bratislava - Avion Shopping Park

Prvá fáza skríningového programu

Ministerstvo zdravotníctva SR od začiatku roka spustilo prvú fázu národného skríningového programu rakoviny hrubého čreva a konečníka. Odhalenie skrytého krvácania do stolice predchádza vzniku rakoviny hrubého čreva a konečníka. Je to prvý, voľným okom neviditeľný, včasný príznak, keď sa polyp v hrubom čreve začína prebúdzať. Dá sa odhaliť jednoduchým testom stolice. Podľa odborníkov trvá aj desať rokov, kým sa z polypu vyvinie rakovina hrubého čreva. Pri dodržiavaní pravidelného skríningového testovania je možné polyp odhaliť a úplne odstrániť počas následnej kolonoskopie.

Najrizikovejší sú ľudia vo veku nad 50 rokov, keďže 90 % pacientov, ktorým diagnostikujú toto ochorenie, má viac než 50 rokov. Na Slovensku každý rok pribudne takmer štyritisíc nových pacientov s rakovinou hrubého čreva a konečníka. Vo výskyte tohto ochorenia sme, vzhľadom na počet obyvateľov, žiaľ, vo svetových štatistikách na prvých miestach. Navyše až štvrtinu pacientov diagnostikujú v neskorých štádiách, keď už nádor metastázuje do pečene a ďalších orgánov a liečba je veľmi komplikovaná.

Napriek tomu, že skríningový test je veľmi efektívny a bezplatne dostupný u praktického lekára, rovnako, ako sú dostupné bezplatné preventívne skríningové kolonoskopie, len málo ľudí tieto možnosti prevencie využíva. Na preventívnom vyšetrení sa zúčastňuje iba približne tridsať percent rizikových ľudí. ***„Chceme, aby ich bolo omnoho viac. Aj preto sme tento rok odštartovali ako Rok prevencie. Naším cieľom je, aby sa ľudia starali o svoje zdravie a nepodceňovali možnosť prevencie, ktorú majú k dispozícii v rámci verejného zdravotného poistenia,“*** uzavrela **šéfka rezortu zdravotníctva Andrea Kalavská**.

**Pomôžme to spoločne zmeniť!**

V marci, európskom mesiaci osvety o rakovine hrubého čreva a konečníka (ECCAM), sa aktivizuje celoeurópska podpora skríningu kolorektálneho karcinómu. Národné i nadnárodné aktivity budú pokračovať po celý mesiac marec v pacientskych organizáciách.

**KONTAKTY:**

***NIE RAKOVINE* - *Europacolon Slovensko***

**Zakladatelia: Jana Pifflová-Španková, Patrik Herman, Bibiana Ondrejková**

kontakt: +421  911 843 336 , 0800 800 183, info@eurpacolon.sk pifflova.spankova@gmail.com

**Anna Chudíková, komunikácia s verejnosťou,** chudikova@europacolon.sk

**Tomáš Nagy, educational team**, tomas.nagy@nierakovine.sk

**Patrícia Kramárová, international affairs,** patriciakramarova@gmail.com

**PORADNE:**

***Bezplatná Pacientska infolinka****:* 0800 800 183

***Pacientska poradňa online*:**[www.europacolon.sk](http://www.europacolon.sk/), [www.nierakovine.sk](http://www.nierakovine.sk/)

***Pacientska poradňa, expacienti v osobnom kontakte:***

**NOU  BRATISLAVA** – konzultácie pondelok, utorok, streda 9.00 - 12.00

**VOU KOSICE** – konzultácie v stredu 9.00 - 12.00

***Ďakujeme za Vaše 2% pre naše aktivity!*** [***http://www.nierakovine.sk/darujte-2-percenta-z-dane/***](http://www.nierakovine.sk/darujte-2-percenta-z-dane/)

**aliancia NIE RAKOVINE - o.z. Europacolon Slovensko**

**Tel.kontakt: +421 911 843 336, spankova@nierakovine.sk , Cukrová 14, Bratislava 811 01**

Bezplatná infolinka : 0800 800 183, [www.europacolon.sk](http://www.europacolon.sk), [www.nierakovine.sk](http://www.nierakovine.sk)

o.z. Europacolon Slovensko IČO: 37925555, Tatra banka a.s., číslo účtu: 2620803890/1100

aliancia o.z. NIE RAKOVINE IČO: 50654896,Tatra banka a.s., IBAN SK3111000000002940048994